**О Б Щ И Н С К И С Ъ В Е Т - Б О Р О В А Н**

3240 Борован, ул. „Освобождение" №1, тел.: (09147) 9404,

www. borovan.bg; obs-borovan@abv.bg


**П Р О Т О К О Л**

 **№ 2**

Днес**, 27.02.2025 г**. /четвъртък/, в Заседателната зала на Общински съвет – Борован, ул.“ Освобождение“ №1 се проведе заседание на **Обща комисия** към Общински съвет - Борован, мандат 2023 – 2027 г.

Заседанието започна в **13:00** часа.

Присъстват – 12 общински съветника.

Отсъства – г-н В. Георгиев.

**На заседанието присъстваха още:**

Илиян Буковски – За Кмет на Община Борован,

Таня Петкова – Секретар на Община Борован,

Гергана Костова – Финансов контрольор на Община Борован.

Заседанието се откри и се ръководи от Председателя на ОбС - Борован Ивайло Букерешки, в съответствие с чл. 52, ал. 1 от Правилника за организацията и дейността на ОбС – Борован, неговите комисии и взаимодействието му с общинската администрация, мандат 2023 – 2027 г. /**Правилника**/.

Г-н Ивайло Букерешки – Председател на Общински съвет – Борован, съобщи за новопостъпила **Докладна записка** внесена в деловодството на Общински съвет – Борован с един ден закъснение, която ще бъде разгледана на заседанието.

**По т. 1 от дневния ред: Предложение от Иван Костовски – Кмет на Община Борован, относно:** Сключване на Споразумение за партньорство, за подготовка, кандидатстване и изпълнение на проекти по одобрена концепция за интегрирани териториални инвестиции „Зелени решения за устойчиво развитие на СЗР“, дейност с наименование „Превенция на риска от наводнения по поречието на река Скът“

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**По т. 2 от дневния ред:** **Докладни записки**

* **Докладна записка от Иван Костовски - Кмет на Община Борован, относно:** Годишна програма за управление и разпореждане с имотите – общинска собственост в Община Борован през 2025 година.

Г-н Ивайло Букерешки даде думата за мнения и становища.

Г-жа И. Сълковска заяви, че желае да й бъдат предоставени за редовното заседание на ОбС – Борован в 14:00 ч. старите и новите Актове за собственост на имотите по т. 1 – Скотовъден дом, т. 3 – Ветеринарна лечебница , и т. 5 – „Шаварна“ от приложението.

Г-н П. Петров отправи запитване за намерението на общината относно имотите „Скотовъден дом“ и „Ветеринарна лечебница“. Г-н Петров поясни, че често е поставян въпроса за гореспоменатите имоти, както и че там има една площадка, която е държавна; съобщи също, че е посетил мястото наскоро и е видял, че там не е останало почти нищо.

* **Докладна записка от Иван Костовски - Кмет на Община Борован, относно:** Отдаване под наем на помещение № 1 с площ от 16,50 кв.м. на І-вия етаж в сградата на Поликлиниката, находяща се в УПИ 1, пл. № 771, кв. 1в по плана на с. Борован, общ. Борован, обл. Враца, актувана с Акт за публична общинска собственост № 662/ 18.11.1999 г., предназначено за стоматологичен кабинет.
* **Докладна записка от Иван Костовски - Кмет на Община Борован, относно:** Отдаване под наем на помещение № 3 с площ от 15,30 кв.м. на І-вия етаж в сградата на Поликлиниката, находяща се в УПИ 1, пл. № 771, кв. 1в по плана на с. Борован, общ. Борован, обл. Враца, актувана с Акт за публична общинска собственост № 662/ 18.11.1999 г., предназначено за стоматологичен кабинет.

Г-н Ивайло Букерешки даде думата за мнения и становища, като поясни, че докладните са идентични.

Г-н И. Буковски разясни, че договорите им са изтекли, и е необходимо да се подновят.

Не постъпиха изказвания от страна на общинските съветници.

* **Докладна записка от Иван Костовски – Кмет на Община Борован, относно:** Избор на Комисия по номинациите за удостояване със званието „Почетен гражданин на Борован“ и присъждане „Наградата на Борован“.

Г-н Ивайло Букерешки даде думата за мнения и становища.

Г-н Е. Червеняшки заяви, че не желае г-н П. Цветковски да членува в Комисията, тъй като заради него Община Борован е задлъжняла с 9 млн.лв., а сега е предложен за Председател на Комисията по номинациите. Г-н Червеняшки направи предложение за Председател на Комисията да бъде избран г-н Сталиян Гацински – уважаван гражданин на Община Борован, а на неговото място като член да бъде включена г-жа И. Сълковска, тъй като от групата на ДПС няма номиниран представител. Г-н Червеняшки заяви, че такъв човек, който е унищожил общината, не може да бъде Председател, и всички знаят, че общината още плаща заради него. Г-н Червеняшки заяви, че това е абсурдно.

Не постъпиха други изказвания от страна на общинските съветници.

* **Докладна записка от Иван Костовски – Кмет на Община Борован, относно:** Отчет за изпълнението за 2024 г. на Програма за опазване на околната среда на Община Борован (2021 – 2028 г.)

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

* **Докладна записка от Иван Костовски – Кмет на Община Борован, относно:** Отчет за изпълнението за 2024 г. на Програма за управление на отпадъците на Община Борован (2021 – 2028 г.)

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

Г-н И. Букерешки заяви, че материалите по **т. 3 - Организационни**, **т. 4 - Молби** и **т. 5 - Питания** ще бъдат разгледани на заседанието в 14:00 ч.

Поради изчерпване на дневния ред, заседанието бе закрито в 13:09 часа.

**ИВАЙЛО БУКЕРЕШКИ**

*Председател на Общински съвет - Борован*

Изготвил: И. Александрова

*Гл. специалист към Общински съвет - Борован*